EkBass/fiwiki-20250220-pages-articles huggingface dataset:
Cory Schneider

Cory Franklin Schneider (s. 18. maaliskuuta 1986 Marblehead, Massachusetts, Yhdysvallat) on yhdysvaltalais-sveitsiläinen uransa lopettanut jääkiekkomaalivahti. Schneider sai Sveitsin passin ollessaan 18-vuotias. Ensimmäisen kerran hän vieraili toisessa kotimaassaan vuonna 2012, kun hän pelasi NHL:n työsulun aikana Sveitsin pääsarjan HC Ambrì-Piottassa. Vancouver Canucks varasi Schneiderin 26. vuorolla NHL:n varaustilaisuuden 2004 ensimmäisellä kierroksella. Hän aloitti ammattilaisuransa kaudella 2007–2008 AHL-seura Manitoba Moosessa ja pelasi ensimmäiset NHL-ottelunsa kaudella 2008–2009. Hän pelasi kuitenkin suurimman osan tuostakin kaudesta AHL:ssä ja palkittiin kauden päätteeksi Aldege "Baz" Bastien Memorial Awardilla sarjan parhaana maalivahtina. Kausi 2010–2011 oli ensimmäinen, jonka hän pelasi kokonaan NHL:ssä. Hän pääsi pelaamaan tuolla kaudella myös Stanley Cupin loppuotteluissa Canucksin vaihdettua Roberto Luongon pois maalilta loppuottelusarjan neljännessä ja kuudennessa ottelussa. Boston Bruins vei mestaruuden otteluvoitoin 4–3. Työsulun lyhentämällä NHL-kaudella 2012–2013 Schneider nousi Canucksin ykkösmaalivahdiksi. Hänen torjuntaprosenttinsa oli runkosarjassa 92,7 ja päästettyjen maalien keskiarvonsa 2,11, kun Roberto Luongon vastaavat luvut olivat 90,7 ja 2,56. Kesäkuussa 2013 Canucks kuitenkin kauppasi hänet New Jersey Devilsiin vaihdossa saman vuoden varaustilaisuuden ensimmäisen kierroksen yhdeksänteen varausvuoroon. Schneider jakoi kaudella 2013–2014 Martin Brodeurin kanssa Devilsin maalivahtivastuun. Schneider päästi ottelua kohden kolmanneksi vähiten maalia koko liigan kaikista maalivahdeista ja sai kauden jälkeen pitkän kevääseen 2022 kestäneen jatkosopimuksen. Schneider oli vuodet 2014–2017 Devilsin ykkösmaalivahti, ja kaudella 2015–2016 hänet valittiin myös NHL:n tähdistöotteluun.EliteProspects. Schneider loukkaantui vuoden 2018 alussa, jollon Keith Kinkaid otti Devilsin aloittavan maalivahdin paikan. Kauden jälkeen Schneider joutui lonkan leikkaukseen. Seuraavan kahden kauden aikana hän pelasi 39 ottelua NHL:ssä, ja osan kummastakin kaudesta New Jerseyn farmijoukkueessa Binghampton Devilsissä. Hänen sopimuksensa ostettiin ulos lokakuussa 2020. Schneider teki kaudeksi 2020–2021 sopimuksen New York Islandersin kanssa. Hän oli kauden ajan pääosin Islandersin harjoitusryhmässä, mutta pelasi sen aikana vain kaksi ottelua AHL:n Bridgeport Sound Tigersissa. Seuraavalla kaudella hän edusti Bridgeportia 30 ottelussa ja pelasi myös yhden ottelun NHL:ssä. ==Lähteet== * ===Viitteet=== Luokka:Yhdysvaltalaiset jääkiekkomaalivahdit Luokka:Vancouver Canucksin varaamat pelaajat Luokka:William M. Jennings Trophy -voittajat Luokka:Vuonna 1986 syntyneet Luokka:Elävät henkilöt
Moussa Sissoko

Moussa Sissoko (s. 16. elokuuta 1989 Le Blanc-Mesnil, Ranska) on ranskalainen jalkapalloilija. Hän on pelipaikaltaan keskikenttäpelaaja. Sissoko edusti Ligue 1:n Toulousea vuodesta 2007 vuoteen 2013 asti. Englantilaisseura Newcastle United osti 21. tammikuuta 2013 Sissokon riveihinsä. Hän siirtyi 31. elokuuta 2016 Tottenhamiin viisivuotisella sopimuksella. Sissoko on kauden 2018–2019 loppuun mennessä pelannut Ligue 1:ssä 192 ottelua, joissa hän on tehnyt 20 maalia, ja Valioliigassa 259 ottelua, joissa hän on tehnyt 14 maalia. Sissoko pelasi ensimmäisen ottelunsa Ranskan maajoukkueessa lokakuussa 2009. MM-kilpailuissa 2014 hän pelasi neljä ottelua ja EM-kilpailuissa 2016, joissa Ranska saavutti hopeaa, kuusi ottelua. Hän on tehnyt maalin MM- kilpailujen alkulohko-ottelussa Sveitsiä vastaan kesäkuussa 2014 ja ystävyysottelussa Paraguayta vastaan kesäkuussa 2017. == Lähteet == Luokka:Ranskalaiset jalkapalloilijat Luokka:Vuonna 1989 syntyneet Luokka:Elävät henkilöt
Uesugi

Uesugi voi viitata seuraaviin henkilöihin: *Uesugi-klaani, japanilainen klaani. **Uesugi Akisada, (1454-1510), samurai. **Uesugi Harunori (1751-1822), daimio. **Uesugi Kagekatsu (1556-1623), daimio. **Uesugi Kagenobu (?–1578), samurai ja Uesugi Kenshinin sukulainen. **Uesugi Kagetora (1552-1579), Hōjō Ujiyasun seitsemäs poika ja Uesugi Kenshin adoptiopoika. **Uesugi Kenshin (1530–1578), Echigon provinssia hallinnut daimio. **Uesugi Mochinori (1844-1919), samurai. **Uesugi Narinori, (1820-1889), daimio. **Uesugi Norimasa (1523-1579), daimio. **Uesugi Norizane, (1410–1466), samurai. **Uesugi Tomooki, (1488-1537), Edon linnan daimio. **Uesugi Zenshū (k. 1417), Ashikaga Mochiujin neuvonantaja. *Takashi Uesugi (s. 1968), japanilainen toimittaja. *Teppei Uesugi (s.1985), japanilainen jalkapalloilija. *Takeo Uesugi (s. 1940), japanilais-amerikkalainen arkkitehti.
Mirel Wagner

Mirel Wagner (s. 1987 Etiopia) on suomalainen laulaja-lauluntekijä. Hän julkaisi debyyttialbuminsa Mirel Wagner helmikuussa 2011. ==Henkilöhistoria== Wagner on etiopialaistaustainen ja hänet adoptoitiin vauvana Suomeen. Hän opiskelee maalausta ja on käynyt viulu- ja kitaratunneilla Töölön musiikkikoulussa. ==Ura== Wagner on keikkaillut muun muassa Joose Keskitalon kanssa, jonka tuotantoon hänen musiikkia on usein verrattu. Wagnerin musiikkia on verrattu myös Leonard Cohenin, Nick Caven, Joanna Newsomin ja Billie Holidayn musiikkiin. Wagner itse sijoittaa musiikkinsa folk- ja bluestraditioon. Levy-yhtiö Kioski julkaisi Wagnerin debyyttialbumin Mirel Wagner helmikuussa 2011. Ensimmäinen 1 000 kappaleen painos myytiin loppuun parissa kuukaudessa. Ensimmäinen single, "No Death", julkaistiin 12. elokuuta 2011. 22-Pistepirkkojen levymerkki Bone Voyage Recordings julkaisi levyn Britanniassa 23. tammikuuta 2012 ja muualla Euroopassa 21. lokakuuta 2011. Friendly Fire Recordings julkaisi levyn Yhdysvalloissa 26. maaliskuuta 2012. Elokuussa 2012 Wagner oli yhdysvaltalaisen Time-lehden verkkosivuillaan julkaisemalla 11 tutustumisen arvoisen artistin listalla. Toukokuussa 2013 Wagner julkaisi kappaleen "Is This What Love Looks Like" osana Naisten Linjan kampanjaa "Jaa salaisuus", jolla vastustetaan naisiin kohdistuvaa väkivaltaa. Kappale julkaistiin vain suoratoisto-palvelussa. Helmikuussa 2014 uutisoitiin, että Wagner on solminut levytyssopimuksen yhdysvaltalaisen Sub Popin kanssa. Elokuussa 2014 Mirel Wagnerin albumi When the Cellar Children See the Light of Day nousi Suomen virallisen albumilistan ykköseksi. Brittiläinen Mojo Magazine valitsi Wagnerin sen myöhemmin vuoden 2014 parhaiden albumien listalle.http://www.rocklistmusic.co.uk/mojoend.html#2014 Maaliskuussa 2015 Wagnerille myönnettiin Nordic Music Prize vuoden 2014 parhaasta pohjoismaisesta albumista. Hän esiintyi BBC:n Later... with Jools Holland -musiikkisarjassa huhtikuussa 2015.Later... with Jools Holland BBC.co.uk. Series 46 Live, Episode 2 of 7. Viitattu 13.4.2015 BBC Two/YouTube Mirel Wagner – Oak Tree – Later... with Jools Holland. Viitattu 22.4.2015 Wagner esittää Ramones-yhtyeen kappaleen "I Wanna Be Sedated" Gore Verbinskin ohjaaman A Cure for Wellness -elokuvan trailerilla, joka julkaistiin lokakuussa 2016. Kappale on mukana myös elokuvan soundtrackilla. ==Diskografia== === Studioalbumit === *Mirel Wagner (2011) *When the Cellar Children See the Light of Day (2014) === Singlet === *No Death (2011) *Lean (2012) *Oak Tree (2014) == Lähteet == ==Aiheesta muualla== * Mirel Wagnerin virallinen sivusto * Mirel Wagner Ylen Elävässä arkistossa Luokka:Vuonna 1987 syntyneet Luokka:Elävät henkilöt Luokka:Suomalaiset laulaja-lauluntekijät
Lontoon Jenny

Lontoon Jenny oli tunnettu radiokuuluttaja, joka harjoitti jatkosodan aikana Englannin radiossa Suomen vastaista propagandaa. Jennyn persoona herätti Suomessa kiinnostusta ja Jahvettikin pohdiskeli saattoiko Englannin radiossa Suomen vastaista propagandaa harjoittava ”Lontoon Jenny” todellakin olla suomalainen. Alun perin ”Lontoon Jenny” oli Hj. Nortamon sanoittama ja Emil Kaupin säveltämä merimieslaulu, joka levytettiin ensi kerran vuonna 1928.Lontoon jenny (levytystiedot) Suomen Äänitearkisto. Myös Pallen sanoittamassa ja vuonna 1942 levytetyssä ”Pallen kevätlaulu” -kappaleessa viitataan Lontoon Jennyyn ja todetaan tämän menneen jo ihan sekaisin. Suomalaisten kesällä 1944 julkaistujen lehtitietojen mukaan Lontoon Jenny oli Tampereelta kotoisin ollut Greta Kivinen (s. 1902). Kivinen kävi Tampereen tyttökoulun ja kauppaopiston ja oli sen jälkeen työssä muun muassa Urjalan säästöpankissa. Kivinen muutti 1930 Englantiin ja kirjoitti sieltä ennen sotia artikkeleita suomalaisiin lehtiin. Sotavuosien jälkeen Kivinen jatkoi BBC World Servicen suomenkielisten radiolähetysten toimittajana. ==Katso myös== *Moskovan Tiltu ==Lähteet== Luokka:Jatkosota Luokka:Kuuluttajat Luokka:Suomi 1939–1945 Luokka:Propagandistit Luokka:Yhdistyneen kuningaskunnan sotahistoria Luokka:Propaganda Yhdistyneessä kuningaskunnassa Luokka:Suomalaiset toisen maailmansodan henkilöt Luokka:Tunnistamattomat henkilöt
Kagan provinssi

Kaga () oli Japanin provinssi, joka kattoi nykyisen Ishikawan prefektuurin eteläosan. Sitä ympäröivät Echizenin, Etchūn, Hidan ja Noton provinssit. Kun Kaga oli Maeda-klaanin hallussa, sen pääkaupunkina oli Kanazawa. ==Lähteet == Luokka:Japanin provinssit
Kouvolan keskustaajama

Kouvolan keskustaajama on Suomen kuudenneksitoista suurin taajama sekä Kouvolan kaupungin hallinnollinen keskus, joka sijaitsee Kymenlaaksossa, Kouvolassa. Taajamassa asuu 46 043 ihmistä. Taajaman pinta-ala on 61,48 km² ja väestötiheys 748,9 as./km². Kouvolan kaupunginosajaossa taajama sijaitsee Kouvolan, Kuusankosken ja Valkealan suuralueilla sekä yhteensä 25 kaupunginosan alueella. Vuoteen 2008 asti taajama oli myös Kouvolaan liitetyn Kuusankosken kaupungin keskustaajama ja ulottui osittain myös Valkealan kunnan alueelle. Kymijoki virtaa taajama-alueen halki Kuusankoskella pohjoisesta etelään. Taajaman alueella Kouvolassa sijaitsee Kouvolan rautatieasema ja taajaman poikki kulkee lännestä itään valtatie 6, joka on taajaman alueella moottoriliikennetie. Lännestä keskustaajaman suuntaan vie valtatie 12, koillisesta Ristiinasta ja etelästä Kotkasta puolestaan valtatie 15. Pohjoisen suunnasta taajamaa lähestyy kantatie 46 Heinolasta. Ennen vuoden 2009 Kouvolan seudun kuntaliitosta ja nykyisen Kouvolan kaupungin perustamista Kouvolan keskustaajama ulottui kolmen kunnan alueelle eli Kouvolan, Kuusankosken ja Valkealan alueille. Vuoden 2005 taajamarajauksen mukaan Kouvolan keskustaajaman asukkaista Kouvolassa asui 30 675 henkeä, Kuusankoskella 19 646 henkeä ja Valkealassa 346 henkeä. Tuolloin taajamassa oli yhteensä 50 667 asukasta ja sen maapinta-ala oli 59,8 neliökilometriä. Taajaman nimestä huolimatta Kouvolan keskustaajama oli Kouvolan lisäksi myös Kuusankosken kaupungin hallinnollisen keskuksen sijaintipaikka, sillä aiemmin erillään ollut Kuusankosken keskustaajama, Voikkaa ja Pilkanmaa ovat aikoinaan kasvaneet kiinni Kouvolan keskustaajamaan. Valkealan kunnan alueelle taajama ulottui Mäkikylässä, Kiehuvassa, Ojamaalla, Riihikalliossa, Harjussa ja Hirvelässä. Kävelykatu Manski 2023.jpg|Kävelykatu Manski Kouvolan ytimessä Kouvola - panoramio.jpg|Kouvolan Kymenlaaksontien risteyalue Kouvolankatu illalla.jpg|Kouvolankatua, Valtarin kohdalla ABC Kauppalankatu 01.jpg|Pieni bensa-aseman, autopesun ja Sale-myymälän muodostava ABC-asema Kouvolan keskustassa Kauppalankadulla Pohjolatalo and Kauppahalli Kouvola.jpg|Pohjolatalo ==Lähteet== ==Aiheesta muualla== Kouvolan keskustaajaman kartta vuoden 2018 lopussa Luokka:Kouvolan alueellinen jako Luokka:Kymenlaakson maakunnan taajamat Luokka:Suomen kuntakeskukset
Saloisten Reipas

Saloisten Reipas on vuonna 1948 perustettu urheiluseura Saloisista. Seuran lajeja ovat hiihto, ampumahiihto, hiihtosuunnistus ja suunnistus. Saloisten Reippaan urheilijat ovat saavuttaneet muun muassa 16 mitalia maailmanmestaruusmitalia lajien eri ikäluokissa. == Lähteet == == Aiheesta muualla == * Seuran kotisivut Luokka:Suomalaiset urheilun yleisseurat Luokka:Saloinen Luokka:Raahelaiset urheiluseurat
Sepän paja

Sepän paja () on englantilaisen taidemaalari Joseph Wrightin töissä toistuva aihe. Hän teki aiheesta viisi öljyvärimaalausta vuosina 1771-1773. Töiden sommittelu muistuttaa 1500-luvun seimiasetelmia, jossa ryhmä ihmisiä on kertynyt valonlähteen ympärille raunoituneiden rakennusten keskelle. Tummasävyisessä taustassa on paljn yksityiskohtia. Kaikissa töissä on mukana myös naisia ja lapsia, vaikka todellisuudessa lapsia ei päästettäisi niin vaarallisiin paikkoihin.The Blacksmith's Shop Derby Museum and Art Gallery Wright eli Derbyssä, keskellä teollistuvaa Englantia. Hän pääsi käymään monissa erilaisissa työpajoissa ja selvästi viehättyi niiden dramaattisesta valosta. Maalaus ei niinkään kuvita metallin työstämisen prosessia vaan enemmän teollistumisen taianomaista ilmapiiriä. Tapahtumapaikka ei ole normaali pienteollisuuspaja vaan muistuttaa enemmän romanttista hämärää rauniota.4\. The Blacksmith’s Shop (1771) Revolutionary Players Maalauksessa kaksi miestä taivuttaa rautatangosta hevosenkenkää. Jotta kynttilänvalo on perusteltua, Wright on sijoittanut maalaukseen matkamiehen, jonka onnettomuus on vaatinut pikakorjausta.Maureen Byko: Shedding a Light on 18th Century Science:The Works of Joseph Wright of Derby TMS == Lähteet == Luokka:Joseph Wrightin maalaukset Luokka:1770-luvun maalaukset
Montecuccoli-luokka

Montecuccoli-luokka oli Italian kuninkaallisen laivaston kahden vuosina 1931-1935 valmistetun kevyen risteilijän muodostama alusluokka toisessa maailmansodassa. Ne tilattiin noin vuosi edeltäneen Cadorna-luokan jälkeen ja niiden suunnitelmat olivat pääosin samat kuin edeltäjillään. == Alukset == Montecuccoli-luokan risteilijätWhitley, M. J. s. 134 Nimi Telakka Kölinlasku Vesille Valmis Kohtalo RN Raimondo Montecuccoli Ansaldo, Genova 1. lokakuuta 1931 2. elokuuta 1934 30. kesäkuuta 1935 poistettu palveluksesta 1. kesäkuuta 1964 RN Muzio Attendolo CRDA, Trieste 10. huhtikuuta 1931 9. syyskuuta 1934 7. elokuuta 1935 upotettu 4. joulukuuta 1942 == Lähteet == * * === Viitteet === *
Jodis

Jodis on vihermittareihin kuuluva perhossuku. Siihen kuuluu ainakin 11 lajia, joista kaksi, koivulehtomittari ja mustikkalehtomittari ovat levinneet myös Suomeen. == Lajeja == * Jodis dentifascia Warren, 1897 * Jodis irregularis (Warren, 1894) * Koivulehtomittari Jodis lactearia (Linnaeus, 1758) * Jodis micra Warren, 1897 * Jodis nanda (Walker, 1861) * Jodis pallescens (Hampson, 1891) * Jodis praerupta (Butler, 1878) * Mustikkalehtomittari Jodis putata (Linnaeus, 1758) * Jodis rectisecta (Herbulot, 1989) * Jodis spumifera (Warren, 1898) * Jodis subtractata (Walker, [1863]) == Lähteet == Luokka:Vihermittarit
Paula Porkka

Paula Loviisa Porkka (3. helmikuuta 1914 Teuva – 28. huhtikuuta 2011 Espoo) oli suomalainen toimittaja.Kuka kukin on 1978, s. 746. Helsinki 1978. ISBN 951-1-04755-8 Pääosan urastaan hän työskenteli Yleisradion kirjeenvaihtajana. Porkka oli Yleisradion ensimmäisiä kirjeenvaihtajia. Hän aloitti kirjeenvaihtajantyönsä Genevessä 1950-luvulla. Hän valmistui voimistelunopettajaksi vuonna 1936 mutta meni vuonna 1937 Suomalaisen työn liiton palvelukseen sen tiedotusosastolle. Sotavuodet hän oli kansanhuoltoministeriön tiedottaja. Vuosina 1945–1954 hän oli Viuhkan ja sitten Hopeapeilin päätoimittaja, ja sen jälkeen hän aloitti Yleisradion, Suomen Kuvalehden ja Uuden Suomen yhteisenä kirjeenvaihtajana ensin Genevessä ja siirtyi vuosiksi 1961–1963 Tunisiaan, jossa seurasi Algerian itsenäisyystaistelua. Vuodesta 1966 hän oli kotimaassa radiouutisten ulkomaantoimittaja kunnes jäi eläkkeelle vuonna 1979. Hän palasi vielä eläkkeelle jäätyäänkin Yleisradion freelancekirjeenvaihtajaksi Geneveen. Tämä toimi kesti vuoteen 1985.Lautela, Yrjö – Reime, Hannu: Kirjeenvaihtaja raportoi kylmästä sodasta. Helsingin Sanomat 27.5.2011, s. C 8. Artikkelin verkkoversio. Porkka sai tiedonjulkistamisen valtionpalkinnon vuonna 1978. Porkka julkaisi muistelmansa Eurooppa – meno-paluu vuonna 1989. ==Teokset== *Eurooppa – meno-paluu. WSOY, 1989. ISBN 951-0-15557-8 ==Lähteet== Luokka:Suomalaiset toimittajat Luokka:Suomalaiset päätoimittajat Luokka:Vuonna 1914 syntyneet Luokka:Vuonna 2011 kuolleet Luokka:Ulkomaankirjeenvaihtajat
Nemoria

Nemoria (vanhalta suomalaiselta nimeltään lehtomittaritAro: Suomen perhoset, s. 184–185. tai kanervanlehtomittaritValle: Mittarit – Geometrae, s. 21–22.) on vihermittareihin kuuluva perhossuku, jonka lajeja tavataan Amerikan mantereella == Lajit == Sukuun luetaan kuuluvaksi ainakin seuraavat lajit: * Nemoria albaria (Grote, 1883) * Nemoria albilineata Cassino, 1927 * Nemoria arizonaria (Grote, 1883) * Nemoria bifilata (Walker, [1863]) * Nemoria bistriaria Hübner, 1818 * Nemoria caerulescens Prout, 1912 * Nemoria catachloa (Hulst, 1898) * Nemoria coruscula Dyar * Nemoria daedalea Ferguson, 1969 * Nemoria darwiniata (Dyar, 1904) * Nemoria diamesa Ferguson, 1969 * Nemoria elfa Ferguson, 1969 * Nemoria extremaria (Walker, 1861) * Nemoria festaria (Hulst, 1886) * Nemoria glaucomarginaria (Barnes & McDunnough, 1917) * Nemoria integra (Warren, 1897) * Nemoria intensaria (Pearsall, 1911) * Nemoria latirosaria (Pearsall, 1906) * Nemoria leptalea Ferguson, 1969 * Nemoria lixaria (Guenée, 1857) * Nemoria mimosaria (Guenée, 1857) * Nemoria morbilliata (Felder & Rogenhofer, 1875) * Nemoria mutaticolor Prout, 1912 * Nemoria obliqua (Hulst, 1898) * Nemoria olivearia Cassino, 1927 * Nemoria outina Ferguson, 1969 * Nemoria pistacearia (Packard, 1876) * Nemoria pulcherrima (Barnes & McDunnough, 1916) * Nemoria rindgei Ferguson, 1969 * Nemoria rubrifrontaria (Packard, 1873) * Nemoria saturiba Ferguson, 1969 * Nemoria scriptaria (Hübner, [1823]) * Nemoria splendidaria (Grossbeck, 1910) * Nemoria strigataria (Grossbeck, 1910 * Nemoria subsequens Ferguson, 1969 * Nemoria tuscarora Ferguson, 1969 * Nemoria unitaria (Packard, 1873) * Nemoria viridicaria (Hulst, 1880) * Nemoria zelotes Ferguson, 1969 * Nemoria zygotaria (Hulst, 1886) == Lähteet == * * === Viitteet === == Aiheesta muualla == *UniProt, Taxonomy: Nemoria Luokka:Vihermittarit
Joe Wright

Joe Wright (s. 1972 Lontoo) on englantilainen elokuvaohjaaja, joka tunnetaan parhaiten elokuvistaan Ylpeys ja ennakkoluulo (2005) ja Sovitus (2007). Hän on ohjannut myös vuoden 2011 elokuvan Hanna, joka on kuvattu osin Suomessa. == Henkilökohtainen elämä == Wright syntyi vuonna 1972 Lontoossa ja hänen vanhemmillaan oli nukketeatteri. Lukihäiriön vuoksi hän ei suorittanut lukion loppututkintoa, ja jatkoi opiskelua Central Saint Martinsissa joka on lontoolainen korkeakoulu jossa opetetaan taideaineita. Hän on naimisissa Anoushka Shankarin kanssa ja heillä on poika. == Työt == Wright ohjasi vuonna 1997 ensimmäisen lyhytelokuvansa, Crocodile Snap joka oli ehdolla Bafta- palkintoon seuraavana vuonna. Wright voitti parhaan draamasarjan Bafta- palkinnon tv-sarjallaan Charles II: The Power and The Passion (2003). Vuonna 2005 hän sai parhaan tulokkaan Bafta Film Award -palkinnon elokuvasta Ylpeys ja ennakkoluulo. Lisäksi elokuva sai neljä Oscar-ehdokkuutta. Vuonna 2007 Sovitus oli ehdolla seitsemän Golden Globen ja kuuden Oscarin saajaksi. Elokuva sai lopulta parhaan musiikin Oscarin. BAFTA:n elokuvakilpailussa Sovitus sai 14 ehdokkuutta voittaen parhaan elokuvan Bafta-palkinnon ja Best Production Design-palkinnon. Sovitus avasi Venetsian elokuvajuhlat vuonna 2007. Vuonna 2017 valmistunut historiallinen draamaelokuva Synkin hetki kuvasi Winston Churchillin ensimmäisiä päiviä Britannian pääministerinä touko- kesäkuun vaihteessa 1940 toisen maailmansodan alussa. Gary Oldman palkittiin roolistaan Chuchillinä parhaan miespääosan Oscar-palkinnolla. == Filmografia == * Crocodile Snap (1997) * The End (1998) * Nature Boy (2000) (TV) * Bob & Rose (2001) (TV) * Bodily Harm (2002) (TV) * Charles II: The Power and The Passion (2003) (TV) * Ylpeys ja ennakkoluulo (2005) * Sovitus (2007) * The Soloist (2009) * Hanna (2011) * The Little Mermaid (2012) * Anna Karenina (2012) * Pan (2015) * Synkin hetki (2017) == Lähteet == == Aiheesta muualla == * * Luokka:Brittiläiset elokuvaohjaajat Luokka:Vuonna 1972 syntyneet Luokka:Elävät henkilöt Luokka:BAFTA-palkinnon saajat
Loimaan seurakunta

thumb|Loimaan Kaupunginkirkko. Reino Lukanderin suunnittelema vaalea tiilikirkko valmistui 1973 kaupungin keskustaan Turuntien varrelle. Loimaan seurakunta on evankelis-luterilainen seurakunta Varsinais-Suomessa. Se kuuluu Turun arkkihiippakuntaan. Seurakunnalla on jäseniä 13 968Seurakuntien väkiluvut 2015 27.1.2016 Kirkkohallitus (noin 85 % kaupungin väkiluvusta) ja työntekijöitä noin 35. == Historia == Ensimmäiset kirjalliset maininnat Loimaan seurakunnasta ovat vuodelta 1439, mutta seurakunta on ilmeisesti ollut olemassa jo 1420-luvulla. Seurakunnan ikää kuitenkin lasketaan vuoden 1439 maininnoista. Ajan mittaan niin sanotusta Suur-Loimaasta irtautui pienempiä seurakuntia niin, että vuodesta 1931 vuoteen 2000 alueella toimi viisi seurakuntaa: Alastaron, Kanta-Loimaan, Mellilän ja Metsämaan seurakunnat sekä Loimaan kaupunkiseurakunta (vuoteen 1968 kauppalaseurakunta). Näistä Loimaan maalaiskunnan (vuodesta 1978 Loimaan kunnan) alueella toimineet Kanta-Loimaan ja Metsämaan seurakunnat muodostivat seurakuntayhtymän. Loimaan seurakunta nimenä otettiin uudelleen käyttöön vuoden 2005 alussa, Kanta-Loimaan ja Loimaan kaupunkiseurakunnan yhdistyessä, samalla kun Loimaan kunta yhdistyi Loimaan kaupungin kanssa. Vuonna 2009 Alastaron ja Mellilän seurakunnat liittyivät Loimaan seurakuntaan kuntaliitoksen johdosta. Tällöin Loimaan seurakuntaan perustettiin Alastaron ja Mellilän kappeliseurakunnat. Metsämaan seurakunta oli liittynyt kappeliseurakunnaksi Kanta-Loimaan seurakuntaan vuonna 2000, ja säilytti asemansa myös myöhemmissä liitoksissa. == Kirkkoherrat == Vuonna 2005 ensimmäiseksi kirkkoherraksi siirrettiin seurakunnan perustamisen yhteydessä entisen kaupunkiseurakunnan kirkkoherra Matti Taatila. Taatila jäi eläkkeelle vuonna 2007 ja kirkkoherraksi valittiin aiemmin Kanta-Loimaan seurakunnan kirkkoherrana toiminut Oiva Alanen. Vuonna 2014 eläkkeelle siirtyneen Alasen seuraajana aloitti 1. tammikuuta 2015 entinen Pöytyän kirkkoherra Rikhard (Riku) Laukkanen. Ensimmäistä kertaa Loimaan seurakunnan historiassa valinnan teki kirkkovaltuusto välillisellä vaalilla, suoran kansanvaalin sijaan. == Kirkot ja muut rakennukset == Seurakunnalla on kuusi kirkkorakennusta: *Alastaron kirkko *Kanta-Loimaan kirkko *Loimaan Kaupunginkirkko *Mellilän kirkko *Metsämaan kirkko *Virttaan kirkko Seurakuntatalot ovat Alastarolla ja Hirvikoskella. Seurakunnan virasto ja taloustoimisto sijaitsevat Kaupunginkirkolla. == Papisto == Seuraavat henkilöt ovat toimineet Loimaan seurakunnan kirkkoherroina: * 2005–2007: Matti Taatila * 2007–2014: Oiva Alanen * 2015– : Riku Laukkanen == Lähteet == == Aiheesta muualla == * Seurakunnan kotisivut Luokka:Turun arkkihiippakunnan seurakunnat Luokka:Loimaa
Raimo Jyväsjärvi

Raimo Kalervo Jyväsjärvi (s. 12. helmikuuta 1956 Mänttä) on suomalainen kenraaliluutnantti evp. Hän on toiminut vuoden 2016 alusta Puolustusministeriössä resurssipoliittisen osaston ylijohtajana. Hän seurasi tehtävässä Jukka Juustia. Sotilasuransa aikana Jyväsjärvi toimi muun muassa Suomen puolustusvoimien sotatalouspäällikkönä heinäkuun 2014 alusta vuoden 2015 loppuun palveluspaikkanaan Puolustusvoimain pääesikunta. Vuosina 2011–2014 Hän toimi maavoimien komentajana. Hän seurasi tehtävässä eläkkeelle siirtynyttä kenraaliluutnantti Ilkka Asparaa 1. heinäkuuta 2011. Häntä seurasi maavoimien komentajana Seppo Toivonen. Jyväsjärvi siirtyi reserviin vuoden 2015 lopussa. == Ura == Jyväsjärvi valmistui Kadettikoulun kenttätykistölinjalta vuonna 1979 ja ylennettiin yliluutnantiksi vuonna 1981. Jyväsjärvi on toiminut aiemmin muun muassa seuraavissa tehtävissä: * opetusupseeri, linjanjohtaja ja patterin päällikkö Pohjois-Karjalan Patteristossa 1979–1986 * kuljetusupseeri, YKSV/UNDOF 1986–1987 * Sotakorkeakoulu, 1987–1989 * tykistöopettaja, Taistelukoulu 1989–1992 * Pääesikunnan kenttätykistöosaston osastoesiupseeri 1992–1996 * Tiedustelupatteriston komentaja 1996–1998 * Pääesikunnan maavoimaosaston apulaisosastopäällikkö 1998–2000 * Tykistöprikaatin komentaja 2001–2003 * apulaiskomentaja Keskisessä prikaatissa Kosovon KFOR-operaatiossa 2003–2004 * suunnittelupäällikkö Pääesikunnassa 2004–2008 * erityistehtävissä National Defense Universityssä (NDU) Yhdysvalloissa 2008–2009 * Maavoimien materiaalilaitoksen johtaja 2009–2011 * Maavoimien komentaja 2011–2014 *Pääesikunnan sotatalouspäällikkö 2014 Vuonna 2009 Jyväsjärvi ylennettiin kenraalimajuriksi ja kesäkuussa 2011 kenraaliluutnantiksi. == Lähteet == Luokka:Suomen maavoimien komentajat Luokka:Suomalaiset kenraalit Luokka:Vuonna 1956 syntyneet Luokka:Elävät henkilöt
Modest Mouse

Modest Mouse on vuonna 1993 Washingtonissa perustettu yhdysvaltalainen indie rock -yhtye. Tällä hetkellä sen kotipaikka on Portlandissa, Oregonissa. Yhtyeen keskeisiä jäseniä ovat Isaac Brock, Eric Judy ja Jeremiah Green. Muuten kokoonpano on vaihdellut vuosien saatossa. Toukokuussa 2006 entinen The Smiths -kitaristi Johnny Marr liittyi yhtyeeseen We Were Dead Before the Ship Even Sank -levyn ajaksi ja siirtyi sitten soittamaan The Cribsiin. Yhtye on levyttänyt Epic Recordsilla, Up Recordsilla, K Recordsilla ja Matadorilla. Yhtyeen nimi perustuu Virginia Woolfin kertomukseen The Mark on the Wall. Yhtyeen rumpali Jeremiah Green kuoli syöpään 31. joulukuuta 2022. == Jäsenet == === Nykyiset === * Isaac Brock – laulu, kitara, banjo (1993–) * Jeremiah Green – rummut, lyömäsoittimet (1993–2003, 2004–) * Tom Peloso – kitara, kontrabasso, koskettimet, viulu, puhaltimet (2004–) * Jim Fairchild – kitarat, ukulele, laulu (2005, 2009–) * Russell Higbee – basso (2012–) === Entiset === * Eric Judy – basso, kontrabasso, akustinen kitara (1993–1994, 1995–2012) * Joe Plummer – rummut, lyömäsoittimet (2003–2012) * Johnny Marr – kitara, laulu (2006–2009) * Dann Gallucci – kitara (1994–1995, 1997–1998, 2003–2004) * Benjamin Weikel – rummut (2003–2004) * John Wickhart – basso (1993–1995) ===Kiertujäsenet=== * Brandon Angle – basso (2007) * Robin Peringer – kitara (2000–2002) == Diskografia == ===Albumit=== * This Is a Long Drive for Someone with Nothing to Think About (1996) * The Lonesome Crowded West (1997) * The Moon & Antarctica (2000) * Good News for People Who Love Bad News (2004) * We Were Dead Before the Ship Even Sank (2007) * Strangers to Ourselves (2015) * The Golden Casket (2021) == Lähteet == Luokka:Yhdysvaltalaiset indie rock -yhtyeet
Lyhtysilmät

Lyhtysilmät (Anomalopidae) on limapääkaloihinkuuluva kalaheimo. Heimon lajeja tavataan indopasifiselta merialueelta sekä Karibianmerestä. ==Lajit== Heimoon kuuluu lähteestä riippuen neljästä seitsemään lajia, jotka jaetaan kolmeen tai kuuteen sukuun. Heimoon kuuluvia kalalajeja ovat muun muassa isolyhtysilmä (Anomalops katoptron), karibianlyhtysilmä (Kryptophanaron alfredi), intianlyhtysilmä (Photoblepharon steinitzi) ja lyhtysilmä (Photoblepharon palpebratus). ==Anatomia== Lyhtysilmät kasvavat korkeintaan 27 cm pitkiksi. Tyypillisin piirre on suurikokoinen silmä ja sen alla suurikokoinen elin, joka sisältää symbioottisia bioluminoivia bakteereja, jotka tuottavat sinivihreää valoa. Tämän elimen tarkoituksena on houkutella planktoneliöitä, joita lajit käyttävät ravintonaan. Kalat kykenevät peittämään elimen luomella tai siirtämään sen tummaan taskuun. Lyhtysilmälajit pystyvät näin tuottamaan vilkkuvaa valoa. Lyhtysilmälajeilla on kaksi selkäevää, joista takimmainen on noin kaksi kertaa etumaista korkeampi. Suu on keskikokoinen ja hampaat ovat pienet. ==Levinneisyys ja elintavat== Suurin osa lajeista elää indopasifisella merialueella, mutta karibianlyhtysilmää tavataan Karibianmereltä ja Baja Californian alueelta. Päivisin lajit oleskelevat noin 300 metrin syvyydessä ja nousevat öisin ruokailemaan lähemmäs pintaa 27-76 metrin syvyyteen. Lyhtysilmien ravinto koostuu planktoneliöstöstä. Lyhtysilmät eivät todennäköisesti vartio mätiään eivätkä poikasiaan. Mätiä sisältäviä naaraita on löydetty tammikuusta elokuuhun ulottuvalta ajalta. ==Lähteet== Luokka:Limapääkalat
Huguette M. Clark

Huguette Marcelle Clark (9. kesäkuuta 1906 Pariisi, Ranska – 24. toukokuuta 2011 New York, Yhdysvallat) oli yhdysvaltalaisen senaattorin ja tehtailijan William A. Clarkin nuorin tytär. Hän oli syrjäänvetäytynyt ja yksinäinen perijätär eikä hänen elämästään juuri tiedetty. Hän kuoli 104-vuotiaana jättäen jälkeensä satojen miljoonien dollarien omaisuuden. Clarkin isä oli vaurastunut kuparikaivostoiminnalla ja perintö siirtyi tyttärelle, joka vetäytyi julkisuudesta 22-vuotiaana. == Varhaisvaiheet == Huguette oli William A. Clarkin toinen tytär hänen vaimonsa Anna Eugenian (1878—1963) kanssa. Clarkilla oli vanhempi sisko, Andrée Clark, ja useita sisarpuolia isänsä ensimmäisestä avioliitosta. == Lähteet == Luokka:Vuonna 1906 syntyneet Luokka:Vuonna 2011 kuolleet Luokka:Taiteen keräilijät Luokka:Yli satavuotiaiksi eläneet yhdysvaltalaiset Luokka:Yhdysvaltalaiset muusikot
Follia d’amore

"Follia d'Amore" (Madness of Love) on Raphael Gualazzin kappale. Kappale voitti San Remon musiikkifestivaaleilla vuonna 2011 nuorten kategoriassa ja myös kriitikoiden jakaman "Mia Martini" -palkinnon uutena tulokkaana. 19\. helmikuuta 2011 raati valitsi Gualizzin ja hänen kappaleensa edustamaan Italiaa Eurovision vuoden 2011 laulukilpailuun Düsseldorfin, Saksaan. Kilpailussa kappale sijoittui toiseksi ja ylitti monien odotukset. Viimeksi Italia oli osallistunut kilpailuun 14 vuotta aikaisemmin vuonna 1997. Kappale esitettiin sekä italiaksi että englanniksi, "Madness of Love". Jos Eurovision laulukilpailujen kunkin maan tuomaristo olisi saanut ratkaista voittajan, Gualazzi olisi voittanut kilpailun. == Kappalelista == == Listasijoitukset == Lista (2011) Paras sijoitus (Single Top 100) 90 (Ultratip Flanders) 37 (Ultratip Wallonia) 38 (FIMI) 8 (Ö3 Austria Top 75) 40 (Media Control AG) 52 == Lähteet == Luokka:Vuoden 2011 euroviisuedustuskappaleet Luokka:Italian euroviisuedustuskappaleet Luokka:Jazzkappaleet Luokka:San Remon musiikkifestivaalit
Zara-luokka

Zara-luokka oli Italian kuninkaallisen laivaston neljän 1930-luvun alussa valmistetun raskaan risteilijän muodostama alusluokka toisessa maailmansodassa. == Suunnittelu == Luokka oli paranneltu Trento-luokka, jossa oli otettu huomioon Ranskan merivoimien uusista risteilijöistään saamat kokemukset. Edeltänyt Trento-luokka oli Washingtonin laivastosopimuksen vaikutuksesta jäänyt 10 000 tonniin, mikä esti toteuttamasta raskaiden tykkien ja pienen uppouman välistä tasapainoa. Zara-luokassa yhdistettiin Trenton aseistus uusien ranskalaisten alusten suojaan, minkä seurauksena uppouma ylitti reilusti 10 000 tonnin rajan. Alusten keventämiseksi poistettiin torpedoputket ja kevennettiin kansirakenteita, jolloin tutkille ei jäänyt tilaa.Whitley, M. J. s. 149 == Alukset == Zara-luokan risteilijät Nimi Telakka Kölinlasku Vesille Valmis Kohtalo RN Zara OTO, La Spezia 4. heinäkuuta 1929 27. huhtikuuta 1930 20. lokakuuta 1931 upotettu 29. maaliskuuta 1941 RN Fiume Stabilimento Tecnico Triestino, Trieste 29. huhtikuuta 1929 27. huhtikuuta 1930 23. marraskuuta 1931 upotettu 29. maaliskuuta 1941 RN Pola OTO, Livorno 17. maaliskuuta 1930 5. joulukuuta 1931 21. joulukuuta 1932 upotettu 29. maaliskuuta 1941 RN Gorizia OTO, Livorno 1930 28. joulukuuta 1930 1931 korjauskelvoton 1943 romutettu == Lähteet == * * === Viitteet === *
Juliusten-Claudiusten hallitsijasuku

Juliusten-Claudiusten hallitsijasuvun jäsenet hallitsivat Roomaa vuodesta 27 eaa. vuoteen 68 jaa. __NOTOC__ == Keisarit == Hallitsijasukuun kuuluivat seuraavat keisarit: * Augustus (hallitsi 27 eaa. – 14) * Tiberius (14–37) * Caligula (37–41) * Claudius (41–54) * Nero (54–68) == Katso myös == * Luettelo Rooman provinsseista Juliusten-Claudiusten hallituskauden lopulla == Lähteet == == Aiheesta muualla == Luokka:Rooman keisarit Luokka:Hallitsijasuvut Luokka:Seulonnan keskeiset artikkelit
Kirkon viestintä

Kirkon viestintä on Kirkkohallituksen erillisyksikkö. Se edistää viestinnän keinoin kirkon yhteisiä tavoitteita tukemalla kirkollista ja uskonnollista vuoropuhelua kirkossa ja yhteiskunnassa luterilaisen arvopohjan mukaisesti. Lisäksi Kirkon viestinnän tehtävänä on pitää uskoa sekä kristillisiä ja kirkollisia näkökohtia esillä tiedotusvälineissä kirkon kokonaisstrategian mukaisesti. Kirkon viestinnän nimi oli Kirkon tiedotuskeskus vuoteen 2017 saakka. Kirkon viestintä sijaitsee Kirkon talossa Helsingin Etelärannassa. Viestintäjohtaja Eeva-Kaisa Heikura vastaa Kirkon viestinnän johtamisesta ja kehittämisestä. Kirkon viestintä koostuu verkkopalvelut-, media- ja viestintäpalvelut-, ohjelmapalvelut- sekä hallintopalvelut-yksiköistä. == Historia == === Kirkon tiedotuskeskus 1967–2017 === Kirkon tiedotuskeskus aloitti toimintansa vuonna 1957. Perustamisen aikaan kirkon tiedotukselle puhalsivat kylmät tuulet. Monessa toimituksessa kirkko loisti poissaololalan, ellei ollut jotakin epäedullista kerrottavana. Kirkossa taas oli varsinkin seurakuntatasolla väkeä, joka ei joko ymmrätänyt tiedotuksen kysymyksiä tai oli sitä mieltä, että asiat saadaan hoidetuksi parhaiten, kun niistä kerrotaan mahdollisimman vähän. Jotkut papit eivät tajunneet että seurakunnan alueella ilmestyvä lehti oli oma instituutionsa, jota ei voinut komentaa.Toiviainen 2000, s. 79 Alkuvuosina sattui myös ns. saarnasensuurijupakka, kun Yleisradion pääjohtaja Eino S. Repo tahtoi saada radion välittämät hartauspuheet ennakkotarkastuksen alaisiksi. Tiedotusjohtaja Erkki Kario piti huolta, ettei KT katko suhteita mihinkään suuntaan. Yksityisissä keskusteluissa Yleisradion toimittajat olivat yleisesti arkkipiispa Martti Simojoen linjalla, kun hän kieltäytyi alistamasta kirkon julistusta mihinkään sensuuriin. Asian käytännöllinen selvittäminen tuli KT:n tehtäväksi. Kirkon av-toimitus (vanhalta nimeltään Kirkon av-keskus) oli vuoteen 2010 saakka Kirkon tiedotuskeskuksen alainen laitos, jonka tehtävänä on tuottaa audiovisuaalista materiaalia (lähinnä opetustarkoitukseen) sekä huolehtia materiaalin levityksestä vuokra- ja myyntituotteina. Suurin kohderyhmä oli lapset ja nuoret. Kirkon av-toimitus yhdistettiin Kirkon tiedotuskeskuksen televisiotoimitukseen vuonna 2010. == Johtajat == Seuraavat henkilöt ovat toimineet Kirkon tiedotuskeskuksen tiedotusjohtajina ja Kirkon viestinnän viestintäjohtajina:Toiviainen 2000, s. 82 * 1957–1977: Erkki Kario * 1977–1990: Heikki Castrén * 1990–1998: Anneli Janhonen * 1998–2007: Ingmar Lindqvist * 2007–2021: Tuomo Pesonen * 2021– vs. Eeva-Kaisa Heikura ==Lähteet== * Sakasti kirkon keskushallinto * === Viitteet === * Luokka:Suomen evankelis-luterilaisen kirkon hallinto Luokka:Kirkkohallitus
Otto I

Otto I on ollut seuraavien hallitsijoiden nimi: *Otto I (n. 851–912), Saksin herttua *Otto I eli Otto Suuri (912–973), Pyhän saksalais-roomalaisen keisarikunnan keisari *Otto I (955–982), Baijerin ja Swaabian herttua *Otto I (k. 1004), Kärntenin herttua *Otto I (1117–1183), Baijerin herttua *Otto I (n. 1128–1184), Brandenburgin rajakreivi *Otto I (n. 1170–1200), Burgundin kreivi *Otto I (1204–1252), Braunschweig-Lüneburgin herttua *Otto I (n. 1247–1290), Nassaun kreivi *Otto I (n. 1272–1328), Hessenin rajakreivi *Otto I (1815–1867), Kreikan kuningas *Otto I (1848–1916), Baijerin kuningas de:Liste der Herrscher namens Otto#Otto I.
Sébastien Gattuso

Sébastien Gattuso (s. 28. kesäkuuta 1971 Menton, Ranska) on monacolainen yleisurheilija ja rattikelkkailija. Hän edustaa seuratasolla AS Monacoa. == Ura == === Yleisurheilu === Gattuso osallistui yleisurheilussa arvokisoihin pikajuoksussa. Hän juoksi EM-kisoissa ensimmäistä kertaa Münchenissä 2002, jossa hän putosi 100 metrillä ensimmäisellä kierroksella. Gattuso karsiutui samalla matkalla alkuerissä myös MM-kisoissa 2003, joissa hän sai ajan 10,94 sekuntia. Hän osallistui Ateenan olympialaisiin 2004 oltuaan aiemmin mukana talviolympialaisissa ja toimi myös maansa lipunkantajana kisojen avajaisissa. Gattuso kellotti 100 metrillä ajan 10,58 ja putosi jo alkuerissä. Hän ei päässyt alkueristä jatkoon myöskään Osakan MM-kilpailuissa 2007 tai Pekingin olympialaisissa 2008. Gattuso pitää hallussaan maansa ennätyksiä 100 metrillä, jossa hänen paras aikansa on vuonna 2008 Dijonissa juostu 10,53 sekuntia, 200 metrillä, jossa hänen ennätyksensä 21,89 on vuodelta 2003 sekä kuulantyönnössä, jossa hän pukkasi 11,00 metriä vuonna 2007. === Rattikelkkailu === Gattuso on osallistunut rattikelkkailussa 22 maailmancupin osakilpailuun ja ollut mukana myös kolmessa MM-kisojen lähdössä. Hän osallistui olympialaisiin ensimmäistä kertaa Salt Lake Cityssä 2002, jossa hän oli mukana neljän miehen kisassa, jossa Monacon joukkue oli 28. ja kahden miehen kilpailuun, jossa hän oli Patrice Servellen kanssa jaetulla 22. tilalla. Gattuso kilpaili Servellen kanssa myös Vancouverin olympialaisissa 2010, joissa he sijoittuivat yhdeksänneksitoista. == Lähteet == Luokka:Monacolaiset pikajuoksijat Luokka:Monacolaiset rattikelkkailijat Luokka:Monacolaiset kuulantyöntäjät Luokka:Vuonna 1971 syntyneet Luokka:Elävät henkilöt
Yhdystie 5653

Yhdystie 5653 on yhdystie Siilinjärven Toivalassa. Se alkaa valtatie 9:n risteyksestä, ja päättyy seututielle 559. 5653 Luokka:Siilinjärven liikenne
Jonjo Shelvey

Jonjo Shelvey (s. 27. helmikuuta 1992 Romford, Englanti) on englantilainen jalkapalloilija, pelipaikaltaan keskikenttäpelaaja. Hän edustaa Turkin Superliigassa pelaavaa Çaykur Rizesporia lainalla englantilaisseura Nottingham Forestista. Hänen aiempia valioliigaseurojaan ovat olleet Liverpool, Swansea City ja Newcastle United. Hän on pelannut Englannin maajoukkueessa kuusi maaottelua. == Seurajoukkueura == Shelvey aloitti ammattilaisuransa Charlton Athleticissa. Hän teki ensiesiintymisensä virallisissa aikuisten peleissä Englannin mestaruussarjan ottelussa huhtikuussa 2008, jolloin hänestä tuli 16 vuoden ja 59 päivän ikäisenä nuorin seuran edustusjoukkueessa pelannut pelaaja. Aikaisempi ennätys oli Paul Koncheskyllä. Liverpooliin hän siirtyi huhtikuussa 2010 1,7 miljoonan punnan välitöntä siirtokorvausta vastaan, joka kaksinkertaistui Shelveyn tehtyä ensiesiintymisensä Valioliigassa 24. lokakuuta 2010. Yhteensä hän pelasi ensimmäisellä Liverpool-kaudellaan 15 liigaottelua. Seuraavalla kaudella hän pelasi 13 liigaottelua Liverpoolissa ja kymmenen liigaottelua lainalla Blackpoolissa. Hän voitti liigacupin mestaruuden 2012. Kaudella 2012–2013 hän pelasi Liverpoolissa 19 liigaottelua. Heinäkuussa 2013 Shelvey siirtyi walesilaisseura Swanseaan 4 vuoden sopimuksella. Hän pelasi Swanseassa yhteensä 79 liigaottelua, kunnes siirtyi Newcastleen tammikuussa 2016. Hän pelasi seurassa seitsemän vuoden aikana 144 valioliigaottelua, joissa hän teki 11 maalia, sekä 42 mestaruussarjaottelua, joissa hän viimeisteli viisi maalia. Kauden 2022–2023 kevätpuoliskolla Shelvey pelasi Nottingham Forestissa kahdeksan valioliigaottelua. == Maajoukkue == Shelvey pelasi kaksi ottelua alle 17-vuotiaiden EM-kilpailuissa 2009 ja kolme ottelua alle 21-vuotiaiden EM-kisoissa 2013. Hän pelasi ensimmäisen maaottelunsa Englannin maajoukkueessa MM-karsintaottelussa San Marinoa vastaan lokakuussa 2012. Hän on vuosina 2012–2015 pelannut kuusi A-maaottelua, joista yksi on ollut MM- ja kolme EM-karsintaa. == Muuta == Kesäkuussa 2015 hän meni naimisiin Daisy Evansin kanssa. Heillä on maaliskuussa 2014 syntynyt tytär. == Lähteet == == Aiheesta muualla == * Shelvey Liverpoolin sivuilla Luokka:Englantilaiset jalkapalloilijat Luokka:Vuonna 1992 syntyneet Luokka:Elävät henkilöt
Säätiörekisteri

Säätiörekisteri on Patentti- ja rekisterihallituksen (PRH) ylläpitämä rekisteri suomalaisista säätiöistä. Säätiön perustamiseen täytyy ensin hakea PRH:n lupa, minkä jälkeen säätiö voidaan ilmoittaa rekisteröitäväksi säätiörekisteriin. Säätiörekisterissä oli vuonna 2020 noin 2 700 säätiötä. Rekisteröidyt säätiöt ovat oikeushenkilöitä. == Lähteet == * Säätiörekisterin kotisivut (www.prh.fi) * Säätiölaki 109/1930 ===Viitteet=== == Aiheesta muualla == * Virre-tietopalvelu * Säätiörekisterin kotisivut (www.prh.fi) Luokka:Rekisterit Luokka:Säätiöt
Yrityskiinnitys

Yrityksen omistama ja elinkeinotoimintaan kuuluva irtain omaisuus voidaan kiinnittää yrityskiinnityksellä. Kiinnitetty omaisuus voidaan sen hallintaa luovuttamatta pantata lainan vakuudeksi. Yrityskiinnitystä voi hakea vain kaupparekisteriin merkitylle yritykselle tai elinkeinonharjoittajalle. Patentti- ja rekisterihallitus (PRH) käsittelee keskitetysti koko maan yrityskiinnitysasiat ja pitää yllä yrityskiinnitysrekisteriä. == Yrityskiinnitys vakuutena == Kaupparekisteriin merkityn elinkeinonharjoittajan omistama elinkeinotoimintaan kuuluva irtain omaisuus voidaan kiinnittää ja sen hallintaa luovuttamatta pantata saamisen vakuudeksi. Yrityskiinnitys koskee elinkeinonharjoittajan elinkeinotoimintaan kuuluvaa 1\. käyttöomaisuutta, johon kuuluvat muiden muassa: * koneet * kalustot * tavaramerkkioikeudet * toiminimioikeudet * muut erityiset oikeudet 2\. vaihto-omaisuutta, johon kuuluvat muiden muassa: * aineet * tarvikkeet * valmisteet * tavarat 3\. rahoitusomaisuutta, johon kuuluvat muiden muassa: * kassavarat * saatavat * arvopaperit Yrityskiinnitys ei koske sellaista omaisuutta, johon voidaan vahvistaa kiinnitys muun lain mukaan. Yrityskiinnityksen estämättä kiinnitettyä omaisuutta saa luovuttaa ja käyttää siten kuin elinkeinotoimintaan kuuluva säännöllinen tavaranvaihto tai omaisuuden tarpeellinen uusiminen tai muu normaali liiketoiminta edellyttää. Yrityskiinnitys on uudistamatta voimassa kunnes se kuoletetaan. === Yrityskiinnitystiedot Virre-tietopalvelusta === Virre-tietopalvelussa voi tilata rasitustodistuksia, tutustua yrityskiinnitysrekisteriin tehtyihin ilmoituksiin tai laatia tilastoja. === Yrityskiinnityshakemukset ja ilmoitukset === Kaupparekisterin kotisivuilla on ohjeet muiden muassa yrityskiinnityksen hakemiseen, muutosten tekemiseen yrityskiinnitysrekisteriin sekä yrityskiinnityksen kuolettamiseen liittyen. == Katso myös == * Vakuus == Lähteet == * Yrityskiinnitysrekisterin kotisivut (www.prh.fi) == Aiheesta muualla == * Virre-tietopalvelu * Yrityskiinnityslaki 634/1984 * Yrityskiinnitysrekisterin kotisivut (www.prh.fi) Luokka:Esineoikeus Luokka:Vakuudet
M/T Ragny

M/T Ragny oli ahvenanmaalaisen Sally-varustamon omistama, vuonna 1951 valmistunut tankkilaiva, joka katkesi kahtia myrskyssä Pohjois-Atlantilla 26. joulukuuta 1970 ollessaan matkalla Bahaman Freeportista Trondheimiin. Aluksella oli 37 hengen miehistö, josta suurin osa oli suomalaisia. Onnettomuuspaikka oli 965 kilometriä New Yorkista kaakkoon. New Yorkin rannikkovartiosto sai alukselta lähetetyn hätäsähkeen sunnuntaina 27. joulukuuta kello 20.15 Suomen aikaa.Suomalaisalus katkesi Atlantilla. Aamulehti 28. joulukuuta 1970. Laivan etuosa, jossa oli kuusi miehistön jäsentä, katosi myrskyssä. Takaosa, jossa oli 31 miehistöön kuulunutta, jäi muutamiksi päiviksi pinnalle, ja Yhdysvaltain rannikkovartioston alus USCGC Escanaba pelasti sinne jääneet aamuyöstä 28. joulukuuta. Pelastustoimien aikana hukkui myös yksi onnettomuuspaikalle ensiksi ehtineen kauppalaiva S/S Platten miehistön jäsen, kun Plattelta laskettu pelastuvene kaatui myrskyssä. Kadonneen etuosan etsinnöistä luovuttiin 29. joulukuuta.Mitä–Missä–Milloin 1972, s. 28. Ragnyn takaosa upposi joulukuun viimeisenä päivänä. Katkeamisen syynä saattoi se, että laivan keskiosassa ollut tankkiosasto oli onnettomuushetkellä tyhjä, vaikka muissa tankeissa oli lastia. Myös aluksen ikä (19 vuotta) saattoi vaikuttaa katkeamiseen. Ragny oli rakennettu norjalaiselle varustamolle vuonna 1951 ja Sally-varustamo osti sen vuonna 1960. __NOTOC__ == Lähteet == * Ragny brast på mitten i stormen. Ålandstidningen Sjöliv 9.10.2009. * Fakta om fartyg. * Mitä–Missä–Milloin: Kansalaisen vuosikirja 1972, s. 28. Helsinki: Otava, 1971. ===Viitteet=== == Aiheesta muualla == * M/T Ragnyn radiosähköttäjän Jarmo Tuuvan selostus haaksirikosta. Radiosähköttäjälehti 1/1971. * * Luokka:Tankkerit Luokka:Laivaonnettomuudet
Tuiskula (Angelniemi)

Tuiskula on kylä Salon kaupungissa Varsinais-Suomessa. Kylä sijaitsee Kemiön saarella entisen Angelniemen kunnan alueella. Tuiskula sijaitsee Meri-Seppälän ja Esselpään välissä. Pienessä kylässä on kantatilan lisäksi vain loma- asuntoja. Kemiön saaren maa-alueen lisäksi Tuiskulan kylään kuuluu pala Angelansaarta, jossa sijaitsee Tuiskulankalliot. Tuiskula on luultavasti perustettu jo varhaiskeskiajalla, sillä se on kuulunut niin sanotun suomalaisen vero-oikeuden piiriin. Vanhimmissa kirjoissa Tuiskula on tunnettu nimellä Pyöli. 1800-luvun puolessa välissä kantatilalla oli hetken aikaa toiminnassa savikaakelitehdas. 1800-luvun loppupuolella kylään perustettiin tiilitehdas, joka oli toiminnassa maan itsenäisyyden ensimmäisille vuosikymmenille. ==Lähteet== Luokka:Angelniemen kylät
Eros Capecchi

Eros Capecchi (s. 13. kesäkuuta 1986 Castiglione del Lago) on Italialainen maantiepyöräilijä. Hän aloitti ammattilaisuransa Liquigas-tallissa 2006–2007, edusti vuosina 2008–2010 espanjalaisjoukkuetta, joka tunnettiin nimillä Saunier Duval - Scott, Fuji-Servetto ja Footon-Servetto, ja palasi kauden 2011 alusta Liquigas-talliin. Vuosina 2013–2015 hän edusti Team Movistaria, 2016 Astana Teamia, 2017−2019 Quick-Step Floors / Deceuninck–Quick-Stepiä ja viimeisinä ammattilaisvuosinaan 2020–2021 Bahrain-McLaren / Team Bahrain Victoriousta. Capecchi voitti Italian ympäriajon 2011 18. etapin kukistettuaan loppukirissä iritiottokumppaninsa Marco Pinottin ja Kevin Seeldraeyersin. == Saavutuksia == Lähteet: Cyclingbase, Cycling Archives ;2004 :Maantieajon junioreiden Italian-mestaruus ;2008 :Euskal Bizikleta, kokonaiskilpailun ja 3. etapin voitto ;2011 :Italian ympäriajo, 18. etapin voitto :Espanjan ympäriajo, 13. etapilla toinen ;2012 :Gran Premio di Lugano, voitto ;2013 :Puolan ympäriajo, kokonaiskilpailussa kuudes == Lähteet == Luokka:Italialaiset maantiepyöräilijät Luokka:Vuonna 1986 syntyneet Luokka:Elävät henkilöt
Muhammad I (Córdoba)

Muhammad I oli viides Umaijadi-dynastiaan kuulunut Cordoban kalifaatin emiiri vuosina 852–886 isänsä Abd ar-Rahman II:n jälkeen.Lalaguna, s. 216. Muhamed oli isänsä suosikki vallanperimyksessä ja tulikin valituksi emiiriksi, vaikka hänen äitipuolensa sulttaanitar Tarub yritti saada oman poikansa valtaan ja yritti jopa myrkyttää miehensä.Bury, s. 416. Muhammedia on kuvailtu itsekkääksi, kylmäveriseksi ja tyhmäksi,Bury, s. 417. mistä huolimatta al- Andalusin kukoistuskausi jatkui hänen aikanaan.Lalaguna, s. 25. Samoin jatkui myös kapinointi: Toledon asukkaat karkottivat Muhammedin joukot vuonna 852, ja kaupunki pysyi itsenäisenä seuraavat 80 vuotta.Petersen, s. 238. Vuonna 859 viikingit hätyyttelivät jälleen Espanjaa ja ryöstivät muu Lissabonin, Sevillan, Cadizin ja Cartagenan.Petersen, s. 239. Muhammad I kuoltua häntä seurasi emiirinä hänen poikansa Mundhir (886–888) ja tämän kuoltua veljensä Abdallah ibn Muhammad (888–912).Petersen, s. 242. == Katso myös == * Al- Andalus ==Lähteet== * * * ===Viitteet=== Luokka:Umaijadi-dynastian kalifit Luokka:Espanjan historia Luokka:Vuonna 886 kuolleet
Mundhir

Al-Mundhir (arab. المنذر) oli kuudes umaijadi-dynastiaan kuulunut Cordoban kalifaatin emiiri vuosina 886–888 isänsä Muhammad I:n jälkeen.Lalaguna, s. 216. Hän joutui kohtaamaan jatkuvia kapinoita ja maan ollessa hajoamisen partaalla hän kuoli hallittuaan vain kaksi vuotta. Hän jatkoi koko hallintokautensa ajan isänsä aloittamaa sotaa Umar ibn Hafsunia vastaan, ja kuolikin ibn Hafsunin tukikohdan piirityksessä Bobastrossa.Kennedy, s. 73. Jotkin arabilähteet viittaavat siihen, että hän olisi kuollut luonnollisesti, kun taas toiset viittaavat siihen, että hänet murhasi lopulta hänen oma veljensä ja seuraaja Abdallah ibn Muhammad (888–912).Petersen, s. 242.Bury, s. 418. ==Lähteet== * * * * ===Viitteet=== Luokka:Umaijadi-dynastian kalifit Luokka:Espanjan historia Luokka:800-luvulla syntyneet Luokka:Vuonna 888 kuolleet
Blythe

Blythe voi tarkoittaa ainakin seuraavia: * Blythe, japanilainen nukke * Blythe, kaupunki Kaliforniassa, Yhdysvalloissa ==Henkilöitä== * Blythe Danner (s. 1943), yhdysvaltalainen näyttelijä * Betty Blythe (1893–1972), yhdysvaltalainen näyttelijä * Randy Blythe (s. 1971), yhdysvaltalainen laulaja * Lionel Barrymore, syntyjään Lionel Herbert Blythe (1878–1954), yhdysvaltalainen näyttelijä * Bill Clinton, syntyjään William Jefferson Blythe III (s. 1946), Yhdysvaltain 42. presidentti == Katso myös == * Blyth Luokka:Luettelot henkilöistä sukunimen mukaan